പൊലീസുകാരെ ഹണിട്രാപ്പില് കുടുക്കിയ യുവതിക്കെതിരെ കേസ് തിരുവനന്തപുരം: പൊലീസുകാരെ ഹണിട്രാപ്പില് കുടുക്കിയ യുവതിക്കെതിരെ ആദ്യ കേസ് രജിസ്റ്റര് ചെയ്തു. കൊല്ലം റൂറല് പൊലീസിലെ എസ്.ഐയുടെ പരാതിയില് അഞ്ചല് സ്വദേശിയായ യുവതിക്കെതിരെയാണ് തിരുവനന്തപുരം പാങ്ങോട് പൊലീസ് കേസെടുത്തത്. സംഭവത്തെക്കുറിച്ച് അന്വേഷിക്കാന് നെയ്യാറ്റിന്കര ഡിവൈ.എസ്.പിയെ റൂറല് എസ്.പി നിയോഗിച്ചു.അതിനിടെ പരാതിക്കാരനായ എസ്.െഎക്കെതിരെ ഗുരുതര ആേരാപണവുമായി പ്രതിയാക്കപ്പെട്ട യുവതിയും രംഗത്തെത്തി. ഹണിട്രാപ്പിന് നിര്ദേശിച്ചത് എസ്.ഐയാണെന്നും ഐ.പി.എസ് ഉദ്യോഗസ്ഥരെയടക്കം കെണിയില് വീഴ്ത്താന് തന്നോട് ആവശ്യപ്പെട്ടതായും അവര് ആരോപിച്ചു. പൊലീസ് ഉദ്യോഗസ്ഥര്ക്ക് പുറമേ പ്രമുഖ രാഷ്ട്രീയ നേതാവ്, ചലച്ചിത്ര സംവിധായകന് ഉള്പ്പെടെയുള്ളവരെ ഹണിട്രാപ്പില് പെടുത്താനും യുവതി ശ്രമിച്ചെന്ന വിവരം പൊലീസിന് ലഭിച്ചിട്ടുണ്ട്. ഫോണിലൂടെ സൗഹൃദം സ്ഥാപിച്ചശേഷം ലക്ഷങ്ങള് തട്ടിയെന്ന എസ്.െഎയുടെ പരാതിയിലാണ് കേസെടുത്തത്. ഇപ്പോള് പരാതിക്കാരനായ എസ്.െഎക്കെതിരെ രണ്ട് വര്ഷം മുമ്ബ് യുവതി മ്യൂസിയം പൊലീസ് സ്റ്റേഷനില് പരാതി നല്കിയിരുന്നു. തുമ്ബ എസ്.െഎയായിരിക്കെ തന്നെ ബലാത്സംഗം ചെയ്തെന്നായിരുന്നു പരാതി. ഇൗ പരാതിയെത്തുടര്ന്ന് ശിക്ഷണ നടപടിക്ക് എസ്.ഐ വിധേയനായിരുന്നു. പിന്നീട് യുവതി തന്നെ പരാതി പിന്വലിച്ചു. പുറത്തുവന്ന ശബ്ദരേഖകളടക്കം പ്രാഥമികമായി പരിശോധിച്ചതിെന്റ അടിസ്ഥാനത്തില് നിരവധി പൊലീസ് ഉദ്യോഗസ്ഥര് യുവതിയുടെ കെണിയില്പെട്ടതായി കണ്ടെത്തിയിട്ടുണ്ട്. െഎ.ജി റാങ്കിലുള്ള ഉദ്യോഗസ്ഥന് ഉള്പ്പെടെയുള്ളവരുമായി തനിക്ക് ബന്ധമുണ്ടെന്ന നിലയിലുള്ള യുവതിയുടെ ശബ്ദരേഖയും പുറത്തുവന്നു. ഒരു മുന്മന്ത്രിയുമായി ഇവര് നടത്തിയതായി പറയുന്ന സംഭാഷണത്തിെന്റ ശബ്ദരേഖയും അത് അവര് ശരിെവക്കുന്ന മറ്റൊരു ശബ്ദരേഖയും പ്രചരിക്കുന്നുണ്ട്. ഇക്കാര്യങ്ങളെല്ലാം അന്വേഷിക്കുമെന്നാണ് പൊലീസ് വൃത്തങ്ങള് നല്കുന്ന സൂചന.